Η διδασκαλία της Ελληνικής γλώσσας στα Ελληνικά Σχολεία της Αλβανίας: η περίπτωση του σχολείου «Όμηρος» Κορυτσάς
Creators: name: Σαρβάνης, Γρηγόριος Δημόκριτου
Publisher: name: Aristotle University of Thessaloniki
Year: 2018
Subjects: Διγλωσσία
Ελληνόγλωσση εκπαίδευση στην Αλβανία
«Όμηρος» Κορυτσάς
Bilingualism
Greek-language education in Albania
“Omiros” of Korytsa

description: Η παρούσα έρευνα αποτελεί μια μελέτη περίπτωσης, η όποια επικεντρώνεται στα ελληνικά εκπαιδευτήρια «Όμηρος» Κορυτσάς και αποσκοπεί στη διερεύνηση των αντιλήψεων των εκπαιδευτικών του συγκεκριμένου δημοτικού σχολείου απέναντι σε ζητήματα διγλωσσίας και δίγλωσσης εκπαίδευσης. Το δείγμα της έρευνας αποτέλεσαν εκπαιδευτικοί που υπηρετούσαν κατά το σχολικό έτος 2016-2017 στα ελληνικά εκπαιδευτήρια «Όμηρος» Κορυτσάς, ενώ η συλλογή των δεδομένων πραγματοποιήθηκε μέσα από ημι-δομημένες, ατομικές συνεντεύξεις. Τα αποτελέσματα δείχνουν ότι οι εκπαιδευτικοί αποδέχονται τη διγλωσσία ή και την πολυγλωσσία των μαθητών/τριών τους και δεν τη θεωρούν ανασταλτικό παράγοντα στην εκμάθηση/κατάκτηση της ελληνικής ως δεύτερης ή ξένης γλώσσας. Ωστόσο, η αποδοχή αυτή συνοδεύεται από δυσπιστία, όταν πρόκειται για τη σύνδεση της ελληνικής με την αλβανική γλώσσα. Επιπλέον, οι εκπαιδευτικοί εκφράζονται θετικά για τις πρακτικές διδασκαλίας που αποβλέπουν στην ενίσχυση της διγλωσσίας. Παρόλ’ αυτά, πολλές από τις πρακτικές αυτές δεν αξιοποιούνται στη διδακτική πράξη, καθώς οι δάσκαλοι/ες φαίνεται να έχουν ελλειμματική κατάρτιση σχετικά με τη διδασκαλία μιας γλώσσας ως δεύτερης. Έτσι, οι δραστηριότητες που προάγουν τη διγλωσσία και τη διαπολιτισμική επικοινωνία είναι περιορισμένες και οι διγλωσσικές πρακτικές των μαθητών/τριών δε γίνονται πάντα αποδεκτές. Δε λείπουν και οι απαντήσεις των εκπαιδευτικών που προκρίνουν τη χρήση της ελληνικής γλώσσας εντός και εκτός σχολείου, προκειμένου τα παιδιά να αποκτήσουν την απαιτούμενη ευχέρεια σε αυτή. Επιπρόσθετα, το δίγλωσσο πρόγραμμα του σχολείου, ελληνόφωνο και αλβανόφωνο, δεν αντιμετωπίζεται από τους/τις εκπαιδευτικούς ως ενιαίο, αλλά υπερισχύει η εστίαση των εκπαιδευτικών αποκλειστικά στη διδασκαλία της ελληνικής γλώσσας. Τα παραπάνω αποτελέσματα συγκλίνουν στη θετική αντιμετώπιση της διγλωσσίας από τους/τις δασκάλους/ες σε ένα θεωρητικό κυρίως επίπεδο, αλλά και σε μια ουδέτερη στάση όσον αφορά στο δίγλωσσο πρόγραμμα εκπαίδευσης των μαθητών/τριών
description: The current research is a case study, focusing on Greek school “Omiros” in Koritsa, and aiming to examine teachers’ attitudes towards bilingualism and bilingual education. The research sample included teachers working at the particular school during 2016-2017, while data was collected via semi-structured, personal interviews. According to the results, teachers accept bilingualism and/or multilingualism in students, and do not consider it as a barrier in learning Greek as a second language. However, this acceptance does not seem to eliminate their mistrust, when it comes to connecting the Greek to the Albanian language. Additionally, teachers seem to have positive attitudes towards educational practices that enhance bilingualism. Nevertheless, most of those practices are not being used, since teachers appear to be under-educated regarding teaching a second language. This way, activities that promote bilingualism and intercultural communication remain few and students’ bilingual practices are not always accepted. Moreover, some participants underline the importance of using the Greek language out of school as well, so that children develop their fluency in it. Finally, it is revealed that the Greek curriculum of the school is considered to be different and is treated as separate to the Albanian curriculum. Furthermore, there seems to be a focus on teaching the Greek one. Those results fall in with a positive attitude towards bilingualism in theory, but with a neutral attitude regarding the bilingual curriculum